Kophou is die skreeusnaakse speletjie wat Emo Adams en sy gaste op Jou show, die gewilde kykNET-program, speel – en met dié app kan jy en jou vriende en familie saamspeel en julle algemene kennis toets. Dit is vet pret en sal oud en jonk ure lank besig hou! Dit werk so: Kies ’n tema, tik op “Begin” en plaas jou selfoon teen jou voorkop om te begin. Die kaarte sal een-een op die skerm verskyn. Wanneer ’n kaart verskyn, moet jou spanmaat/s die woord verduidelik of uitbeeld sonder om die woord self te sê. Swaai jou foon/tablet vorentoe as jy reg geantwoord het of agtertoe as jy ’n woord wil oorslaan. Dis so maklik! Terwyl julle speel neem jou kamera boonop ’n video van die ander spelers se aksies wat jy op Facebook kan deel of stoor op jou foon.